31976R0311
L 039/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 311/76 НА СЪВЕТА
от 9 февруари 1976 година
относно изготвяне на статистика за чуждестранните работници
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 213 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет (2),
като има предвид, че трябва да бъде осигурена статистика за броя на чуждестранните работници, както и за тяхната първа заетост в държавите-членки на Общността,
ПРИЕ НАСТОЯЩИЯ РЕГЛАМЕНТ:
Член 1
1. По отношение на работници, които са граждани на друга държава-членка или на трета страна, държавите-членки създават статистика за следното:
-
броя на работниците,
-
първата заетост на съответния работник на територията на държавата-членка в рамките на дадена година.
Статистиката включва следната информация:
-
националност,
-
пол,
-
възраст,
-
област на дейност или професионална група,
-
регион.
2. Държавите-членки изготвят статистиката веднъж годишно въз основа на различните източници, с които обикновено разполагат, и по-специално въз основа на данните за социалното осигуряване, от преброяването на населението, от предоставяната от работодателите статистика или от разрешителните за пребиваване или за работа.
Член 2
1. След влизане в сила на настоящия регламент, държавите-членки предоставят на Комисията всички налични данни, свързани с изложената в член 1, параграф 1 информация.
В рамките на период не по-дълъг от пет години от влизане в сила на настоящия регламент, държавите-членки предоставят на Комисията всички данни, свързани с изложената в член 1, параграф 1 информация.
2. Когато предоставят данните на Комисията, държавите-членки посочват използваните източници.
Член 3
1. При прилагането на настоящия регламент държавите-членки си сътрудничат тясно с Комисията.
2. Не по-късно от 31 март всяка година, държавите-членки уведомяват Комисията за напредъка, който са постигнали при прилагането на втора алинея от член 2, параграф 1.
Комисията докладва на Съвета въз основа на получената информация.
Член 4
Настоящият регламент влиза в сила на първия ден от месеца, следващ месеца на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 1976 година.